
Nr. 5676 din  22 octombrie 2021
REFERATUL  DE APROBARE

la proiectul de hotărâre privind organizarea executării măsurilor  de protecția socială

 pentru consumatorul vulnerabil de energie 
Art. 29 din Legea nr. 24/2000 privind normele de tehnică legislativă pentru elaborarea actelor normative prevede că proiectele de acte normative trebuie însoţite de următoarele documente de motivare: 

a) expuneri de motive - în cazul proiectelor de legi şi al propunerilor legislative; 

b) note de fundamentare - în cazul ordonanţelor şi al hotărârilor Guvernului; ordonanţele care trebuie supuse aprobării Parlamentului, potrivit legii de abilitare, precum şi ordonanţele de urgenţă se transmit Parlamentului însoţite de expunerea de motive la proiectul legii de aprobare a acestora; 

c) referate de aprobare - pentru celelalte acte normative.
Rezultă că, pentru proiectele de hotărâre ale consiliului local, referatul de aprobare constituie instrumentul de prezentare şi motivare ale noilor reglementări propuse, normă susținută și de  prevederile art. 136 alin.(2) din Codul administrativ.
Am iniţiat un proiect de hotărâre, calitate acordată de prevederile  art. 136 alin.(1)  din Ordonanța de urgență a Guvernului nr. 57/2019 privind Codul administrativ, cu modificările și  completările ulterioare, având ca reglementare privind  organizarea executării măsurilor  de protecția socială
pentru consumatorul vulnerabil de energie 
Sediul materiei privind această capacitate a Consiliului Local îl reprezintă:
a) art. 120 alin. (1)  și art. 121 alin. (1) și alin. (2)  din Constituția României, republicată;

b) art. 10 pct. 3 din Carta europeană a autonomiei locale, adoptată la Strasbourg la 15 octombrie 1985, ratificată prin Legea nr. 199/1997;

c) art. 7 alin. (2) din Codul civil al României, adoptat prin Legea nr. 287/2009, republicat, cu modificările și completările ulterioare; 

d) art. 1 alin. (2), art. 3, art. 95 alin. (2, art. 96, art. 98, art. 105 alin. (1), art. 106 alin. (1) și alin. (2), art. 129 alin. (1) și alin. (2) lit. d) combinat cu  alin. (7) lit. b), art. 197 alin. (1), (2), (4) și (5), art. 198 alin. (1), art. 199 alin. (1), (2) și art. 240 din Ordonanța de urgență nr. 57/2019 privind Codul administrativ, cu completările ulterioare;

e) art. 2 alin.(3) ultima teză, art. 9 alin. (1) și art. 38 Legea nr. 226/2021 privind stabilirea măsurilor de protecţie socială pentru consumatorul vulnerabil de energie;

f) art. 2 alin.(5), art. 3 alin.(2) și art. 8 din Normele metodologice de aplicare a prevederilor Legii nr. 226/2021 privind stabilirea măsurilor de protecţie socială pentru consumatorul vulnerabil de energie, aprobate prin Hotărârea  Guvernului nr. 1073/2021f
g))art. 2 alin. (2), art. 41 alin. (5), art. 50 alin. (4), art. 58, art. 59, art. 61, art. 62  și art. 70 din Legea nr. 24/2000 privind normele de tehnică legislativă pentru elaborarea actelor normative, republicată, cu modificările și completările ulterioare,

Proiectul de hotărâre urmează procedura prevăzută de art. 136 alin.(3)  din Ordonanța de urgență a Guvernului nr. 57/2019 privind Codul administrativ, cu modificările și  completările ulterioare, fiind înregistrat și depus la secretarul general al comunei, urmând a se transmite domnișoarei Rebeca UȚA, inspector în compartimentul asistență socială și medicală comunitară, din aparatul de specialitate al primarului comunei în vederea analizării şi întocmirii raportului de specialitate  și cooperarea interinstituțională pe plan intern și extern și orice alte atribuții, în toate domeniile de interes local, cu excepția celor date în mod expres în competența altor autorități publice, precum și orice alte atribuții stabilite prin lege
Deși l-am invocat în sediul materiei, vă rog să-mi permiteți să prezint art. 2 alin.(5), art. 3 alin.(2) și art. 8 din Normele metodologice de aplicare a prevederilor Legii nr. 226/2021 privind stabilirea măsurilor de protecţie socială pentru consumatorul vulnerabil de energie, aprobate prin Hotărârea  Guvernului nr. 1073/2021
 „Art. 2 alin. (5) Pentru solicitarea ajutorului pentru încălzirea locuinţei şi a suplimentului pentru energie, autorităţile administraţiei publice locale vor asigura consilierea şi sprijinul necesar completării formularelor de cerere şi declaraţie pe propria răspundere.

Art. 3 alin.(2) Cererile şi declaraţiile pe propria răspundere pot fi depuse letric sau, în situaţia în care autorităţile administraţiei publice locale au dezvoltate sisteme electronice de primire şi prelucrare a solicitărilor de acordare a drepturilor, cererile şi declaraţiile pe propria răspundere, precum şi documentele doveditoare pot fi transmise electronic de către solicitanţi, prin poşta electronică sau alte mijloace puse la dispoziţie de autoritatea administraţiei publice locale. 

Art. 8 Autorităţile administraţiei publice locale, în baza art. 9 alin. (1) din lege, pot acorda din bugetele proprii ajutoare după cum urmează:  

   a) ajutoare pentru familiile şi persoanele singure ale căror locuinţe nu se încadrează în definiţia prevăzută la art. 3 alin. (1) lit. f) din lege;  

   b) ajutoare pentru acoperirea integrală sau parţială a cotei-părţi din cheltuielile cu energia termică consumată pentru încălzirea spaţiilor aflate în proprietate indiviză, pentru familiile şi persoanele singure aflate în situaţia prevăzută la art. 38 alin. (2) din Legea serviciului public de alimentare cu energie termică nr. 325/2006, cu modificările şi completările ulterioare;  

   c) sprijin prin programe de certificare şi audit energetic al clădirilor cu destinaţie de locuinţe pentru consumatorii vulnerabili, potrivit Legii nr. 372/2005 privind performanţa energetică a clădirilor, republicată” 

         Faţă de cele ce preced, ţinând seama de importanţa sa, vă rog să analizaţi şi să hotărâţi asupra proiectului privind privind organizarea executării măsurilor  de protecția socială pentru consumatorul vulnerabil de energie, proiect care dovedeşte capacitatea efectivă de a soluţiona şi de a gestiona, în numele şi în interesul colectivităţii locale pe care o reprezentăm, treburile publice, în condiţiile legii.
Anticipând solicitudinea dumneavoastră, vă mulțumesc și vă rog să primiți, stimați consilieri locali, expresia întregii mele considerații.
PRIMARUL COMUNEI VULCANA-BĂI,

Emil DRĂGHICI
